באד רגאץ

באד רגאץ (בגרמנית: Bad Ragaz), או רגאץ כפי שנקראה עד 1937, היא עיירת ספא בריאות ונופש, הנמצאת בקנטון סנט גאלן, בתחום מחוז הבחירה הגאוגרפי של , במזרח שווייץ.

== ייחוד המקום ==
העיירה ממוקמת ב, למרגלות ההר , 15 דקות מהגבול עם ליכטנשטיין ו-30 דקות מהגבול האוסטרי.<ref></ref>

המקום ידוע ברחבי העולם כאתר נופש בריאות בגלל המעיינות החמים הטבעיים באזור. סגולות הריפוי של המים התרמיים, ידועות כבר מאות בשנים. המים, הזורמים מבטן ההר ב, עשירים בסודיום ביקרבונט, קלציום, מגנזיום ופלואור. מרחצאות המים המינרליים החמים בצירוף נוף הרי האלפים, האגמים והיערות, שבילי הליכה, מסלולים לרכיבה על אופניים ומועדוני גולף ברמה גבוהה, הפכו את באד רגאץ ליעד פופולרי לספא נופש בריאות.<ref></ref>

בכתבה שנערכה בשנת 2022, בשיתוף עם לשכת התיירות השווייצרית, תוארה באד רגאץ כאחת משמונה עיירות המרפא והספא הטובות ביותר בשווייץ.<ref></ref>

במהלך השנים פותחה במקום גם טכניקה טיפולית מיוחדת הקרויה בתחום ההידרותרפיה והשיקום ההידרותרפי.<ref></ref>

לכל אלו יש להוסיף כי במקום זה כתבה הסופרת השווייצרית יוהנה ספירי, את ספרה הידוע היידי (בעברית מוכר הספר בשם היידי בת ההרים), ספר שהפך לקלאסיקה. הספר עוסק בילדה יתומה, הנשלחת להתגורר עם סבה המתבודד התמהוני בהרי האלפים השווייצריים. בספר תיאור חיי המקום, הנופים ההרריים, האוויר הנקי וחיי הפשטות החמרית והאנושית. הספר יצא לאור בגרמנית בשנת 1880, תורגם למעל 50 שפות (בשפה העברית בלבד פורסמו לספר ששה תרגומים) ואף זכה למעל 25 עיבודים לקולנוע, לטלוויזיה ולהפקות תיאטרון.<ref></ref>

== היסטוריה ==
ההיסטוריה של הכפר - שהיה חקלאי במקור - נקשרה באופן הדוק לזו של מנזר בנדיקטיני חשוב - , שהיה היה בעל הזכויות העיקרי באדמות סביב הכפר.

בשנת 1240 גילו שני ציידים מהמנזר את המעיינות החמים של ערוץ הטמינה ואת סגולות המרפא שלהם. בתחילה אנשים שהיו חולים היו רוחצים בשקעים בסלעים, אבל משנת 1350 היו בתי מרחץ מעץ שנבנו ממש מעבר לנהר הטמינה. הגישה למעיינות הייתה מאוד קשה היות שהערוץ צר מאוד וכמעט שאין בו אור טבעי.

כיום יש עבור המטיילים מנהרה שאורכה 450 מטר מובילה דרך פנים הסלע אל מערות מים המוזנות במעיינות הנובעים מהסלע בכל שעות היממה בטמפרטורה של 36.5 מעלות צלזיוס ומזרימים 8,000 ליטר לדקה.<ref></ref>

האלכימאי והרופא פאראצלסוס, שהיה מחלוצי השימוש בכימיה ומינרלים ברפואה, היה בשנת 1535 הרופא הראשון שהעיד על סגולות המרפא של המרחצאות התרמיים.

במשך השנים, סבל הכפר מהתפרצויות של מספר שריפות וגם משיטפונות שפקדו את המקום (למשל בשנים 1750, 1762 ו-1868). בשנת 1838, הובילו מאבקי הישרדות כלכליים לפניית אב המנזר באותה עת, לאפיפיור גרגוריוס השישה-עשר, להוציא את שטח המנזר מידי הכנסייה. בקשתו נענתה, וסמוך אחר כך השתלט קנטון סנט גאלן על נכסי המנזר, כולל על המעיינות החמים במקום.

החל מ-1840 הוזרמו מי המעיינות מפפארס למרחק של ארבעה קילומטרים, אל רגאץ, שהיה הכפר הסמוך והנגיש ביותר. עקב הנגשת הגישה למעיינות, גבר ניצולן לצורכי תיירות. המהלכים האחרונים, הובילו לשינוי שם המקום לבאד רגאץ, ולהתכווננות גוברת של הכלכלה המקומית לקראת חוג לקוחות ספא בריאות. במקום ניבנו מלונות יוקרה עבור נופשים והוא מציע מגוון רחב של חבילות ספא ומרפא.<ref></ref>
מנזר פפפרס}} ובאד רגאץ

== גאוגרפיה ==
באד רגאץ מתפרשת על פני שטח של 25.4 קמ"ר (נכון לשנת 2006). 45.4% משטח זה משמשים למטרות חקלאיות, 34.9% מיוער, 9.6% מבנים או כבישים והיתרה (10.1%) נהרות או אגמים.<ref name="SFSO">[http://www.bfs.admin.ch/bfs/portal/en/index/regionen/02/key.html Swiss Federal Statistical Office] accessed 6 January 2010</ref>

הגובה הממוצע של באד רגאץ הוא 951 מטר מעל פני הים, בעוד שהמקום הגבוה ביותר באזור מגיע לגובה של 2,420 מטר.<ref></ref>

== סמל המקום ==
בסמל ודגל המקום, נראית יונה דואה, כסופה, משוריינת זהב עם שבב ענף אדום במקורה, הכל על רקע כחול.<ref></ref>

== דמוגרפיה ==
ככר ברטולומאו
לפי המשרד הסטטיסטי הפדרלי של שווייץ, נכון לסוף שנת 2023, הוערכה אוכלוסיית המקום ב-6,835 תושבים. בשנת 2022 עמדה האוכלוסייה על 6,663 איש בחלוקה כמעט שווה בין המינים (גברים 50.7% ונשים 49.3%). מתוך אוכלוסייה זו, 16.4% היו בני 17 ומטה, 20.2% בני 65 ומעלה, ו-63.5% בין 18–64. עוד צוין כי 69.9% היו בעלי אזרחות שווייצרית והיתר בעלי אזרחות גרמנית, צרפתית, אטלקית, פורטוגלית, האיחוד האירופאי ועוד.<ref></ref>
גשר הכביש המהיר מעל הריין האלפיני
באד רגאץ, תחנת הרכבת

== דת ==
נכון לשנת 2000, 58.1% השתייכו לכנסייה הרומית הקתולית, בעוד ש-22.4% השתייכו לכנסייה הרפורמית השווייצרית. היתר השתייכו לכנסייה הקתולית הנוצרית, לכנסייה האורתודוקסית ולכנסייה נוצרית אחרת. כן נירשמו במפקד 2 יהודים ו-166 מוסלמים. עוד נירשמו במפקד 277 איש שלא היו שייכים לשום כנסייה, היו אגנוסטים או אתאיסטים.
ממוזער

== תחבורה ==
באד רגאץ ממוקמת על הכביש המהיר A13 בין צומת באד רגאץ ומיינפלד . תחנת הרכבת של באד רגאץ מצויה במסלול הרכבת בין רורשאך (Rorschach) לכור ובין וכור. במקום ניתן למצוא רכבות מקומיות ואזוריות. מככר התחנה קווי אוטובוס מובילים לכפרים שמסביב. שדה התעופה בד רגאץ הוא שדה קטן עם אורך מסלול טיסה של 400 מטר.<ref></ref>

במקום ניתן למצוא גונדולות ורכבלים עימם ניתן לעלות למרומי ההר פיצול.<ref></ref>

== אקלים ==
בין 1991–2020, הטמפרטורה השנתית הממוצעת במקום הייתה 10.3 מעלות צלזיוס, כאשר הטמפרטורות הממוצעות הקרות ביותר נרשמו בינואר ועמדו על 1.1 מעלות צלזיוס, ואילו הטמפרטורות הממוצעות החמות ביותר נרשמו ביולי ועמדו על 19.1 מעלות צלזיוס. במקום נצפו בממוצע 77 ימי קור ו־14-15 ימי שלג לעומת כ-50 ימי קיץ וכ-10 ימים חמים.

באתר מדידות שנערכות באופן שוטף ועדכני ביחס לאזורים בכל רחבי העולם, פורסמו במהלך 2024, ביחס לבאד רגאץ, הנתונים הבאים:<ref></ref>
{| class="wikitable"
|טמפרטורה גבוהה שנתית
|13.76ºC (56.77ºF)
|-
|טמפרטורה נמוכה שנתית
|5.25ºC (41.45ºF)
|-
|משקעים שנתי ממוצעים.
|164.07 מ"מ (6.46 אינץ')
|-
|החודש החם ביותר
|אוגוסט (23.54ºC / 74.37ºF)
|-
|החודש הכי קר
|פברואר (-2.49ºC / 27.52ºF)
|-
|החודש הכי רטוב
|יוני (240.66 מ"מ / 9.47 אינץ')
|-
|החודש הכי יבש
|אפריל (109.28 מ"מ / 4.3 אינץ')
|-
|מספר ימים עם גשם (≥ 1.0 מ"מ)
|183.51 ימים (50.28%)
|-
|ימים ללא גשם
|181.49 ימים (49.72%)
|-
|לחות
|79.28%
|}

== מקומות ואתרים ==
* הקפלה של לאונרד הקדוש והריסות רשומים כאתר מורשת שווייצרי בעלי משמעות לאומית .
* הכנסייה האוונגליסטית הנאו-גותית של באד רגאץ ממוקמת בכניסה המזרחית לעיר.
* הכנסייה הקתולית של עליית מריה במרכז העיירה.
* קברו של הפילוסוף הגרמני, פרידריך וילהלם שלינג, נציג בולט של התנועה הפילוסופית של האידיאליזם הגרמני. קברו של הפילוסוף הגרמני שלינג
* Tamina Gorge - ערוץ טמינה.
* Tamina Thermal Springs spa - מרחצאות הכפר עם חדרי מי מרפא
* Heidiland - אזור נרחב במזרח שווייץ - הכולל את באד רגאץ - שנופיו היוו השראה לספר היידי ובו ניתן למצוא את בית היידי (במיינפלד הסמוכה) את שביל היידי (על הר הפיצול) ועוד.<ref name=":0"></ref>
== אירועים ופעילות פנאי ==
משנת 2000 ומדי שלוש שנים מתקיימת במקום תערוכת פיסול באוויר הפתוח בשם Bad RagARTz. בתערוכה מציגים אמנים מכל העולם יצירות עשויות ברונזה, אבן, עץ, זכוכית וחומרים תעשייתיים חדשניים. התערוכה היא ללא תשלום ומתפרשת על פני שטח נרחב.<ref></ref>

פסטיבל המוזיקה הבינלאומי של מוזיקה קלאסית ברחובות (Classics in the Streets) מתקיים מדי שלוש שנים מאז 2006. במשך שבוע, אמנים קלאסיים מבצעים מוזיקה בחוץ. במהלך הגמר בסוף השבוע, הזוכה ייבחר על ידי חבר מושבעים בעל שם. הפסטיבל בחסות הפסנתרן והמנצח ולדימיר אשכנזי.

מרוץ הסוסים הבינלאומי מיינפלד באד רגאץ מתקיים מדי שנה באוקטובר במיינפלד השכנה.<ref></ref>

מועדון גולף. במקום מסלול בן 18 גומות שהוקם ב-1905 והוא מהמובילים בשווייץ. המגרש שטוח באורך של 5,707 מטר בלב הנוף ההררי של עמק הריין. המועדון מארגן טורניר גולף שנתי.<ref></ref>
תערוכת פיסול בינלאומית בחוצות באד רגאץ
טורניר שחמט בינלאומי רב משתתפים מתקיים מדי שנה בתחילת האביב.<ref></ref>

ה-Quell Rock באוויר הפתוח - פסטיבל מוזיקה המתקיים מדי שנה בחדש יוני בין הריסות טירת פרוידנברג.<ref></ref>

בחורף - אתר סקי בהר פיצול הכולל בית ספר לספורט חורף, מסלולי מזחלות ושבילים למטיילים בנעלי שלג.<ref name=":1"></ref>

הליכה בין 5 אגמים על הר פיצול.<ref name=":1" />מפת האזור

== קישורים חיצוניים ==

* 
* [https://www.myswitzerland.com/en-us/experiences/events/events-search/-/bad-ragaz/ אתר myswitzerland]
* יותם רגב, שווייץ: [https://www.masa.co.il/article/שווייץ-טיול-משפחתי-בהרים טיול משפחתי בהרים], מסע אחר
* [https://www.heidiheritage.com/heidiseum-the-heidi-heritage-project-und-das-heidi-archiv-2/ היידיזאום] - פרויקט מורשת היידי

== הערות שוליים ==

קטגוריה:אתרי סקי בשווייץ
קטגוריה:סנט גאלן (קנטון)
קטגוריה:שווייץ: ערים
קטגוריה:ציטוט מקור בשפה זרה (גרמנית)
קטגוריה:מקומות מרפא